Derrick Green

Derrick Leon Green (s. 20. tammikuuta 1971 Cleveland, Ohio, Yhdysvallat) on yhdysvaltalainen muusikko. Hän on brasilialaisen thrash metal -yhtye Sepulturan nykyinen laulaja ja rytmikitaristi. Hänet valittiin yhtyeeseen vuonna 1997 silloisen laulajan ja rytmikitaristin Max Cavaleran lähdettyä yhtyeestä. Vaikka hänen äidinkielensä on englanti, hän puhuu sujuvasti myös portugalia.

Ennen liittymistään Sepulturaan Green lauloi muun muassa Outfacessä, Krop Acidissa ja viimeisimpänä Alpha Jerkissä. Hän on myös vieraillut muutamilla albumeilla, kuten hardcore punk -yhtye Integrityn Integrity 2000 -albumilla, Biohazardin Uncivilizationilla ja laulanut brasilialaisen elokuvan Lisbela e o Prisioneiron soundtrackilla.

Lähteet 
 Tietoa Greenistä Sepulturan sivuilla 

Yhdysvaltalaiset metallimusiikin laulajat
Yhdysvaltalaiset metallimusiikin kitaristit
Vuonna 1971 syntyneet
Elävät henkilöt